সরেজিমনে গত শনিবার (০৩ নভেম্বর) বর্ণি ইউনিয়নের মিহারী নয়াগ্রাম এলাকায় গিয়ে কথা হয় প্রান্তের সহপাঠী এম মন্তাজিম আলী কলেজের শিক্ষার্থী অনিক দাসের সাথে। অনিক বলেন, প্রান্ত আর আমি একসাথে ক্লাস সেভেন থেকে পড়েছি। বুধবার ভোররাত ৩টা ১৩ মিনিটের দিকে আমার কাছে একটি মেসেজ আসে। এটা বাংলায় লেখা ছিল। কিন্তু সে ইংরেজিতে মেসেজ লিখত। এটা তার লেখা নয়। নিশ্চই খুনিরাই মেসেজ পাঠিয়েছে। সে খুব ভালো ছেলে ছিল। সব সময় হাসিখুশি থাকত। কারো সাথে তার কোনো শত্রুতা নাই। এ রকম ছেলে আত্মহত্যা করতে পারে না। তাকে পরিকল্পিতভাবে হত্যা করা হয়েছে। আমরা এ ঘটনার উপযুক্ত বিচার চাই। আমাদের সহপাঠীরা ক্লাস বর্জন করেছে। কেউ ক্লাসে যাচ্ছে না।